Hongha

Hongha  arba Raudonoji upė (, , ) – upė Kinijoje ir Vietname. Upė neša daug rausvai rudų nuosėdų. Smarkūs potvyniai, dideli metiniai vandens lygio svyravimai.

Prasideda kalnuose Kinijos Junanio provincijoje netoli Dali miesto. Aukštupyje vadinama Lišo. Teka į pietryčius. Upės atkarpa eina Kinijos-Vietnamo siena. Vietname teka Laokajaus, Futo provincijomis. Netoli Vietči į ją suteka Da ir Lo upės.

Įteka į Pietų Kinijos jūros Tonkino įlanką, kur suformuoja 15 000 km² ploto deltą,Hongha. Visuotinė lietuvių enciklopedija. Nuoroda tikrinta 2025-09-24. kuri apima Hanojaus, Haifongo, Hungjeno, Ninbinio provincijas. Delta derlinga ir tankiai apgyvendinta, svarbus Vietnamo žemdirbystės rajonas. Didžioji dalis naudojama ryžių auginimui.

Svarbiausi miestai prie upės – Vietči, Hanojus, Haifongas (Vietname).

 Išnašos 


Kategorija:Kinijos upės
Kategorija:Vietnamo upės